**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Допълване на Годишния план за приватизация на общинска собственост през 2025 г. и откриване на процедура за приватизация на общински имот с административен адрес: гр. Русе, ул. „Княжеска“ №1, предмет на АЧОС №11667/22.04.2025 г.

**УВАЖАЕМИ ОБЩИНСКИ СЪВЕТНИЦИ,**

В Община Русе е постъпило заявление с инвестиционно намерение за закупуване на общински имот с адрес град Русе, ул. „Княжеска“ №1. Общинският нежилищен имот, който се използва за стопански цели не е включен в Годишния план за приватизация на общинска собственост през 2025 г., приет с Решение №478/30.01.2025 г. на Общински съвет – Русе.

Обектът представлява самостоятелен обект в сграда с идентификатор 63427.2.741.1.12 по Кадастралната карта и кадастралните регистри на град Русе, с предназначение: за офис, брой нива на обекта: 1, с площ 20,70 кв. м., заедно с прилежащите части: съответните идеални части от общите части на сградата, с адрес: гр. Русе, ул. „Княжеска“ №1, вх. 2, ет. 0, офис 3, предмет на Акт №11667/22.04.2025 г. за частна общинска собственост. Самостоятелният обект се намира на етаж 0 в сграда с идентификатор 63427.2.741.1, с предназначение: жилищна сграда – многофамилна, брой етажи: 5. Сградата е разположена в поземлен имот с идентификатор 63427.2.741.

За започването на процеса за продажба по реда на Закона за приватизация и следприватизационен контрол е необходимо да се открие процедура за приватизация на посочения по-горе общински обект. Комисията по приватизация и следприватизационен контрол на свое заседание разгледа и обсъди заявлението за закупуване на общинския имот и инвестиционните намерения на заявителя. На основание чл. 9, т. 5 от Наредба за устройство и работа на органите за приватизация и следприватизационен контрол на Общински съвет – Русе, Комисията по приватизация и следприватизационен контрол предлага Годишния план за приватизация на общинска собственост през 2025 г. да бъде допълнен с общинския обект и да се открие процедура за приватизацията му (Протокол №9/15.07.2025 г.).

Последващите действия са:

* възлагане изготвянето на приватизационна оценка и информационен меморандум от лицензиран оценител, съгласно Наредба за възлагане извършването на дейности, свързани с подготовката за приватизация или със следприватизационния контрол, включително процесуално представителство, или на дейности, свързани с функциите по Закона за публичните предприятия;
* разглеждане и приемане от КПСК на изготвената приватизационна оценка и информационен меморандум;
* разглеждане и одобряване от КПСК на тръжните условия и предложението за извършване на продажба на общинския имот чрез публичен търг с явно наддаване;
* внасяне на проект на предложение до Общински съвет – Русе за извършване на продажба на имота чрез публичен търг с явно наддаване.

Предвид изложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

**РЕШЕНИЕ:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 1, ал. 2, т. 6, чл. 4, ал. 4 от ЗПСК и чл. 3, т. 3 и чл. 7, т. 11 от Наредба за устройство и работа на органите за приватизация и следприватизационен контрол на Общински съвет - Русе, Общински съвет – Русе **реши:**

1. Допълва Годишния план за приватизация на общинска собственост през 2025 г., приет с Решение №478/30.01.2025 г. на Общински съвет – Русе, с точка 2.10: „Самостоятелен обект в сграда с идентификатор 63427.2.741.1.12 по Кадастралната карта и кадастралните регистри на град Русе, с предназначение: за офис, брой нива на обекта: 1, с площ 20,70 кв. м., заедно с прилежащите части: съответните идеални части от общите части на сградата, с адрес: гр. Русе, ул. „Княжеска“ №1, вх. 2, ет. 0, офис 3, предмет на Акт №11667/22.04.2025 г. за частна общинска собственост.“
2. Открива процедура за приватизация на самостоятелен обект в сграда с идентификатор 63427.2.741.1.12 по Кадастралната карта и кадастралните регистри на град Русе, с предназначение: за офис, брой нива на обекта: 1, с площ 20,70 кв. м., заедно с прилежащите части: съответните идеални части от общите части на сградата, с адрес: гр. Русе, ул. „Княжеска“ №1, вх. 2, ет. 0, офис 3, предмет на Акт №11667/22.04.2025 г. за частна общинска собственост.
3. Упълномощава Кмета на общината с правата и задълженията на „възложител”, съгласно „Наредбата за възлагане извършването на дейности, свързани с подготовката за приватизация или със следприватизационния контрол, включително процесуално представителство, или на дейности, свързани с функциите по Закона за публичните предприятия”.

**Приложения**: копия на АОС №11667/22.04.2025 г. и схема, Извлечение от Протокол №9/15.07.2025 г. на КПСК.

**ПЕНЧО МИЛКОВ**

*Кмет на Община Русе*