**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ НИКОЛА ЛАЗАРОВ**

*За Кмет на Община Русе,*

*съгласно Заповед №РД-01-2397/01.08.2025 г***.**

**ОТНОСНО:** Съгласие за продажба на общински недвижим имот, представляващ придаваем терен по улична регулация, с площ от 4 кв.м., приобщен към поземлен имот с идентификатор 63427.9.1305 по КККР на град Русе.

**Уважаеми Общински съветници,**

В Община Русе е постъпило Заявление с вх. №ОИ-10-67/13.06.2025 г. от Светломир Гичев за закупуване на общински недвижим имот, представляващ придаваем терен по улична регулация с площ от 4 кв.м, който да се приобщи към собствения му имот, представляващ ПИ с идентификатор 63427.9.1305 по КККР на град Русе.

Собственик на ПИ с идентификатор 63427.9.1305 по КККР на град Русе, с адрес: гр. Русе, ул. „Несебър“ №7, с площ от 790 кв.м, с трайно предназначение на територията: Урбанизирана, начин на трайно ползване: Ниско застрояване (до 10м), е Светломир Гичев, съгласно Нотариален акт за покупко-продажба на недвижим имот №41, том 1, рег. №365, дело №36 от 31.01.2018 г.

Съобразно Заповед №РД-01-1485/09.05.2025 г. на кмета на Община Русе е одобрен Подробен устройствен план – План за регулация (ПР) на ПИ с идентификатор 63427.9.1305 по плана на квартал „Долапите“, град Русе, при което към ПИ с идентификатор 63427.9.1305 се формира придаваема площ от 4 кв.м по улична регулация от ул. „Несебър“ и се образува нов УПИ VII-1305, квартал 48 по имотни граници и одобрена улична регулация.

Изработена е скица-предложение за ПУП-ПР на ПИ с идентификатор 63427.9.1305, съгласно която се предвижда към имота да се придадат 4 кв.м. по улична регулация от ул. „Несебър“, кв. „Долапите“, град Русе, представляваща ПИ с идентификатор 63427.9.1193 по КККР на град Русе, вид територия Урбанизирана, НТП За второстепенна улица, площ 5685 кв. м, публична общинска собственост и да се обособи нов УПИ VII-1305 по имотни граници и одобрена улична регулация, в кв. 48 по плана на град Русе.

Площта на новото УПИ VII-1305, квартал 48 е **794 кв.м.**

С Протокол №16/02.07.2025 г. Комисията по общинска собственост дава своето съгласие за продажба на терен, общинска собственост, представляващ придаваема част по улична регулация, с площ 4 кв.м по улична регулация от ПИ с идентификатор 63427.9.1193 - ул. „Несебър“, кв. „Долапите“, град Русе, които да се приобщят към частния ПИ с идентификатор 63427.9.1305 за образуване на нов УПИ VII-1305, квартал 48, по плана на кв. Долапите, град Русе, след решение на Общински съвет – Русе.

Пазарната цена на придаваемата площ, общинска собственост от 4,00 кв.м., която ще се приобщи към ПИ с идентификатор 63427.9.1305, определена от оценител на имоти, възлиза на **100,00 лева** (сто лева), без дължими данъци и такси.

Данъчната оценка на придаваемата площ, общинска собственост от 4,00 кв.м., която ще се приобщи към ПИ с идентификатор 63427.9.1305 по Удостоверение с Изх. № 6806006351/31.07.2025 г., издадено от дирекция „Местни данъци и такси“ при Община Русе, е в размер на **73,40 лева** (седемдесет и три лева и четиридесет стотинки).

Стойността на имота,определена по нормативен метод, съгласно Решение на Общински съвет – Русе, е в размер на **101,00 лева** (сто и един лева), без дължими данъци и такси.

Предложеното разпореждане не е включено в „Годишната програма за управление и разпореждане с имотите – общинска собственост в Община Русе през 2025 г“.

С оглед изложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ЗР от ЗУТ, чл. 6, ал. 1 и ал. 3, чл. 8, ал. 1 и ал. 9 и, чл. 41, ал. 2 от ЗОС, Протокол №16/02.07.2025 г. на Комисията по общинска собственост, съобразно предвижданията на ПУП-ПР, одобрен със Заповед №РД-01-1485/09.05.2025 г. на кмета на Община Русе, Общински съвет **реши:**

1. **Обявява придаваем терен** с площ от **4,00 кв.м. по улична регулация** **от** ПИ с идентификатор 63427.9.1193 по КККР на град Русе,придавани към ПИ с идентификатор 63427.9.1305 по КККР на град Русе за образуване на УПИ VII-1305, в кв. 48 по плана на град Русе, **за частна общинска собственост**.
2. **Допълва годишната програма** за управление и разпореждане с имотите – общинска собственост за 2025 г. **с продажба на** терен, представляващ придаваемa част **4 кв.м** от ул. „Несебър“, представляваща ПИ с идентификатор **63427.9.1193** по КККР на град Русе, които да бъдат придадени къмПИ с идентификатор **63427.9.1305** по КККР на град Русе, за прилагане на регулацията и образуване на нов УПИ VII–1305, в кв. 48, по плана на град Русе, община Русе, област Русе, по имотни граници и по одобрена улична регулация, с прогнозен приход от продажбата **101,00 лева** (сто и един лева) и дължимите данъци и такси.
3. **Да се продаде** терен, общинска собственост, представляващ придаваема част от **4,00 кв.м. по улична регулация** от ПИ с идентификатор 63427.9.1193 по КККР на град Русе,придавани към ПИ с идентификатор 63427.9.1305 по КККР на град Русе за прилагане на регулацията и образуване на нов УПИ VII–1305, в кв. 48, по плана на град Русе, община Русе, област Русе, по имотни граници и по одобрена улична регулация, на Светломир Гичев, след заплащане на Община Русе цена в размер на **101,00 лева** (сто и един лева) и дължимите данъци и такси.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му, както и на контрол по реда предвиден в чл. 8, ал. 11 от ЗОС, във връзка с чл. 45 от ЗМСМА.

**Приложение:** 1. Заявление с вх. №ОИ-10-67/13.06.2025 г.; 2. Скица-предложение; 3. Скица №15-1002098/17.06.2025 г. и Скица №1002091/17.06.2025 г.; 4. Нотариален акт №41, том 1, рег. №365, дело №36 от 31.01.2018 г.; 5. Протокол №16/02.07.2025 г. на Комисията по общинска собственост; 6. Експертна оценка от оценител на имоти; 7. Удостоверение за данъчна оценка; 8. Заповед №РД-01-1485/09.05.2025 г. на кмета на Община Русе;

**ВНОСИТЕЛ,**

**НИКОЛА ЛАЗАРОВ,**

*За Кмет на Община Русе,*

*съгласно Заповед №РД-01-2397/01.08.2025 г*.