**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Провеждане на публичен търг с явно наддаване за отдаване под наем на обект – публична общинска собственост

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи заявление с регистрационен индекс НО-02-2/18.07.2025 г. от Мария Савова, председател на Сдружение „Съюз на пенсионерите – регион Русе“, ЕИК: 205588591, с което сдружението изразява желанието си да продължи експлоатацията на предоставената му от Община Русе част от имот – публична общинска собственост, с административен адрес гр. Русе, пл. „Хан Аспарух“ №27, ет. 1;

Сдружение „Съюз на пенсионерите – регион Русе“ е юридическо лице с нестопанска цел, регистрирано за осъществяване на дейност в обществена полза.

Предмет на заявителския интерес, респ. на настоящото предложение е отдаване под наем за срок от пет години, като клуб, на самостоятелен обект в сграда с идентификатор по КККР на гр. Русе 63427.2.1724.1.1, с площ на самостоятелния обект 35,00 кв. м, с предназначение – за търговска дейност, брой нива на обекта- едно, намиращ се на първи етаж в двуетажна сграда с идентификатор по КККР на гр. Русе 63427.2.1724.1, разположена в поземлен имот с идентификатор по КККР на гр. Русе 63427.2.1724, с административен адрес: гр. Русе, пл. „Хан Аспарух“ №27, ет. 1, предмет на АПОС №6827/28.11.2012 г;

Съгласно чл. 14, ал. 7 от Закона за общинската собственост (ЗОС), свободни имоти - публична общинска собственост могат да се отдават под наем за срок до десет години чрез публичен търг или публично оповестен конкурс, след Решение на Общински съвет – Русе.

С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 2 и ал. 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 19, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като клуб, на самостоятелен обект в сграда с идентификатор по КККР на гр. Русе 63427.2.1724.1.1, с площ на самостоятелния обект 35,00 кв. м, с предназначение – за търговска дейност, брой нива на обекта- едно, намиращ се на първи етаж в двуетажна сграда с идентификатор по КККР на гр. Русе 63427.2.1724.1, разположена в поземлен имот с идентификатор по КККР на гр. Русе 63427.2.1724, с административен адрес: гр. Русе, пл. „Хан Аспарух“ №27, ет. 1, предмет на АПОС №6827/28.11.2012 г., с начална тръжна месечна наемна цена – 37,00 лв. (тридесет и седем лева) без ДДС;

**Приложения**: 1. Копие на Заявление с рег. индекс НО-02-2/18.07.2025 г.;

2. Копие на АПОС №6827/28.11.2012 г.;

3. Копие на схема на самостоятелен обект в сграда

Предложил,

**ПЕНЧО МИЛКОВ**

*Кмет на Община Русе*