**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО:** Отдаване под наем на имот - частна общинска собственост, за клуб на Сдружение „Съюз на инвалидите в България“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпи Заявление с Вх. №48-21-2/17.06.2025 г. от Георги Колев – председател на управителния съвет на Сдружение „Съюз на инвалидите в България“, с което сдружението изразява желанието си да продължи експлоатацията на предоставеното му от Община Русе помещение, представляващо самостоятелен обект в сграда с идентификатор по КККР на гр. Русе 63427.2.228.6.203, със застроена площ на самостоятелния обект 56,65 кв.м, с предназначение – за културна и обществена дейност, брой нива на обекта – едно, намиращ се в сграда с идентификатор по КККР на гр. Русе 63427.2.228.6, разположена в поземлен имот с идентификатор по КККР на гр. Русе 63427.2.228, с административен адрес гр. Русе, ул. „Мария Луиза“ №19, ет. 0, предмет на АЧОС №7228 от 14.04.2014 г.

Сдружение „Съюз на инвалидите в България“ е юридическо лице с нестопанска цел, регистрирано за осъществяване на дейност в обществена полза.

Целите на сдружението са да интегрира хората с увреждания в обществото.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. Предоставени са необходимите документи, удостоверяващи регистрацията на Сдружението и изпълнението на специалните нормативни изисквания.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от десет години, като клуб, на Сдружение „Съюз на инвалидите в България“, ЕИК 000707565, самостоятелен обект в сграда с идентификатор по КККР на гр. Русе 63427.2.228.6.203, със застроена площ на самостоятелния обект 56,65 кв.м, с предназначение – за културна и обществена дейност, брой нива на обекта – едно, намиращ се в сграда с идентификатор по КККР на гр. Русе 63427.2.228.6, разположена в поземлен имот с идентификатор по КККР на гр. Русе 63427.2.228, с административен адрес гр. Русе, ул. „Мария Луиза“ №19, ет. 0, предмет на АЧОС №7228 от 14.04.2014 г., срещу заплащане на месечна наемна цена в размер на **47,60 лв.** без включен ДДС.

Решението подлежи на оспорване чрез Общински съвет- Русе пред Административен съд Русе в 14 - дневен срок от съобщаването.

**Приложения**:

**1.** Копие на заявление с Вх. №48-21-2/17.06.2025 г. с приложения;

**2.** Копие на АЧОС №7228 от 14.04.2014 г.;

**3.** Копие на схема на самостоятелен обект в сграда;

Предложил,

**ПЕНЧО МИЛКОВ**

*Кмет на Община Русе*