ДО

ОБЩИНСКИ СЪВЕТ – РУСЕ

ПРЕДЛОЖЕНИЕ

ОТ ДИМИТЪР НЕДЕВ

ЗАМ.-КМЕТ НА ОБЩИНА РУСЕ

ЗА КМЕТ НА ОБЩИНА РУСЕ

*(Съгласно Заповед №РД-01-2640/ 21.08.2025 г.)*

*на Кмет на Община Русе)*

ОТНОСНО: Провеждане на публичен търг с явно наддаване за отдаване под наем на част от терен - публична общинска собственост, за разполагане на преместваем обект по чл. 56 от ЗУТ

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

Разположението на всеки преместваем обект се определя чрез схема за поставяне, съгласувана от Главния архитект на Община Русе. Схемите за поставяне са обща и подробни, и дават броя на елементите, разположението им, заеманата площ, както и необходимото отстояние между тях.

На основание чл. 14, ал. 7 от Закона за общинската собственост свободни имоти или части от тях – публична общинска собственост могат да се отдават под наем за срок до 10 (десет) години чрез публичен търг или публично оповестен конкурс, след решение на Общински съвет – Русе.

Предмет на настоящото предложение е отдаване под наем, чрез публичен търг с явно наддаване, на част от терен – публична общинска собственост, за поставяне на преместваем обект – павилион за търговска дейност, с площ 90,00 кв. м, находящ се в гр. Русе, бул. “Скобелев“, зад спирката на СБА, т. 254 от Общата схема на преместваеми обекти на територията на гр. Русе по чл. 56, ал. 1 и ал. 2 от ЗУТ и Наредба №7 на Общински съвет Русе.

Към настоящия момент теренът е свободен.

С оглед гореизложеното и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействието му с общинската администрация, предлагам Общински съвет – Русе да вземе следното

Р Е Ш Е Н И Е:

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 14, ал. 7, във връзка с чл. 14, ал. 2 от ЗОС, във връзка с чл. 56, ал. 1, т. 2, ал. 5 от ЗУТ, чл. 11, ал. 1 и 2 от Наредба №1 за общинската собственост на Общински съвет – Русе, във връзка с чл. 1, т. 1, чл. 2, ал. 1, т. 1, ал. 2, чл. 3 и чл. 5от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от десет години на част от терен - публична общинска собственост, ПИ 63427.2.1757 - за поставяне на преместваем обект – павилион за търговска дейност, с площ 90,00 кв. м, находящ се в гр. Русе, бул. “Скобелев“, зад спирката на СБА, т. 254 от Общата схема на преместваеми обекти на територията на гр. Русе по чл. 56, ал. 1 и ал. 2 от ЗУТ и Наредба №7 на Общински съвет Русе, с начална тръжна месечна наемна цена – 712,00 лв. (Седемстотин и дванадесет лева) без включен ДДС.

Приложения: 1. Копие на схема;

2. Извадка от Общата схема.

Предложил,

ДИМИТЪР НЕДЕВ

*Зам.-кмет на Община Русе*

*За кмет на Община Русе*

*(Съгласно Заповед №РД-01-2640/ 21.08.2025 г.*

*На Кмета на Община Русе)*