**ДО**

**ОБЩИНСКИ СЪВЕТ – РУСЕ**

**ПРЕДЛОЖЕНИЕ**

**ОТ**

**ПЕНЧО МИЛКОВ**

**КМЕТ НА ОБЩИНА РУСЕ**

**ОТНОСНО**: Приемане на решение за промяна на адрес на управление на Общинско предприятие „Паркстрой – Русе“

**УВАЖАЕМИ ОБЩИНСКИ СЪВЕТНИЦИ,**

  С Решение № 1022, прието с Протокол № 38/22.05.2014 год. на Общински съвет-Русе е създадено, считано от 01.06.2014 г., Общинско предприятие „Паркстрой – Русе”, със седалище и адрес на управление: гр. Русе, ул. „Котовск” № 4, ет. 1.

С решение № 726, прието с Протокол № 28 от 13.12.2021 г. Общински съвет-Русе е дал съгласие да бъде извършено дарение в полза на Министерство на вътрешните работи на Република България, на сградата на горепосочения административен адрес, където се помещава общинското предприятие, като в изпълнение на решението е подписан договор № 812100-16392/27.09.2022г., с който Община Русе е дарила на Министерство на вътрешните работи сградата, а приемо-предаването на имота се е осъществило с приемо-предавателен протокол от 12.07.2023 г.

С Решение № 1364, прието с Протокол № 49 от 15.06.2023 г. Общински съвет-Русе е дал съгласие за предоставяне безвъзмездно за управление на Общинско предприятие „Паркстрой – Русе“ при Община Русе, на помещения разположени на етаж 5-ти, представляващи части от самостоятелни обекти в сграда с идентификатор 63427.7.268.1 по Кадастралната карта и кадастралните регистри на гр. Русе, находяща се в поземлен имот с идентификатор 63427.7.268 по КККР на гр. Русе, област Русе, община Русе, гр. Русе, с административен адрес: ул. „Котовск“ № 2, стаи № № 509, 509а; 510; 511, 511а; 512, 512а; 513; 514; 504, 504а.

Във връзка с необходимостта от промяна на адреса на управление на Общинско предприятие „Паркстрой – Русе“ поради преместване в нова сграда, и на основание чл. 63, ал. 1от Правилника за организацията и дейността на Общински съвет, неговите комисии и взаимодействието му с общинската администрация, предлагам на Общински съвет – Русе да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 23 от Закона за местно самоуправление и местна администрация, чл. 52, ал. 2 от Закона за общинската собственост, Общинският съвет реши:

1. Определя нов адрес на управление на Общинско предприятие „Паркстрой-Русе“: **гр. Русе, ул. „Котовск“, № 2, ет. 5.**
2. Възлага на директора на Предприятието да извърши всички необходими действия за вписване на промяната в съответните регистри и за уведомяване на заинтересованите институции.

**ВНОСИТЕЛ:**

**ПЕНЧО МИЛКОВ**

*Кмет на Община Русе*