**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ДИМИТЪР НЕДЕВ**

**ЗАМЕСТНИК-КМЕТ НА ОБЩИНА РУСЕ**

**ОТНОСНО:** Отдаване под наем на имоти - частна общинска собственост, за нуждите на фондация „ХИП - БЪЛГАРИЯ“

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

В общинска администрация постъпиха Заявления с вх. №№ НО-01-40/28.08.2025 г. НО-01-40#1/28.08.2025 г. от Павел Иванов, председател на Управителен съвет на „Фондация „ХИП - БЪЛГАРИЯ““, с молба да бъдат предоставени под наем, за нуждите на фондацията: 1) Имот – частна общинска собственост, представляващ самостоятелен обект в сграда с идентификатор 63427.7.771.3.18 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 42,00 кв.м., с адрес на имота в гр. Русе, ул. „Проф. Димитър Баларев" №2. Самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г.; 2) Имот – частна общинска собственост, представляващ помещение с площ 62,00кв.м., находящо се на ниво -1, в североизточната част на сграда с идентификатор 63427.7.771.3 с адрес на сградата в гр. Русе, ул. „Проф. Димитър Баларев" №2, с предназначение „Сграда за образование", разположена в поземлен имот с идентификатор 63427.7.771, предмет на АЧОС №8096 от 12.08.2016 г.;

Към настоящият момент гореописаните имоти – частна общинска собственост са свободни.

Фондация „ХИП - БЪЛГАРИЯ“ е юридическо лице с нестопанска цел, регистрирано за осъществяване на дейност в обществена полза.

Създадена е през 2015 г. за да организира подпомагането на хора в нужда. Посредник е между нуждаещите се хора и хората, които желаят да помагат. Наименованието HIP – Helping in practice означава „Помощ на практика“.

Сред целите на фондацията са развитие и утвърждаване на духовните ценности, предоставяне на помощ на хората в крайна нужда - възрастни, които нямат социални контакти, без близки и роднини, които са болни, нямат доходи или са с ниски доходи, инвалиди, мотивиране и активизиране на хората да помагат, участване в създаването на климат на доброжелателство и взаимопомощ в обществото.

Фондацията осъществява дейността си чрез 30 доброволци. До момента успешно се грижи за многодетни семейства, самотни родители и хора в неравностойно положение. Посредническата работа включва и приемане на дарения от мебели, битова техника и дрехи втора употреба и обувки.

Преди разпределение към нуждаещите се „Фондация „ХИП - БЪЛГАРИЯ“ се нуждае от помещения, в които да развива своята дейността и да съхранява получените дарения.

Във връзка с това, както и разширяването на дейността на фондация „ХИП – БЪЛГАРИЯ“ е отправена молба за предоставянето на помещения за извършване на гореспоменатите дейности.

Отдаването под наем на имоти - частна общинска собственост на юридически лица с нестопанска цел, осъществяващи дейност в обществена полза, се извършва без търг или конкурс след Решение на Общински съвет – Русе, съгласно чл.14, ал. 6 от Закона за общинската собственост и чл.15, ал. 6 от Наредба №1 за общинската собственост на Общински съвет - Русе. Фондацията е регистрирана за осъществяване на общественополезна дейност.

С оглед гореизложеното и на основание чл.63, ал.1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното:

**Р Е Ш Е Н И Е:**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2 и чл.14, ал.6 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.1, т.2, чл.2, ал.1, т.19, чл.3, чл.4 и чл.5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да се отдаде под наем за срок от пет години, като клуб, при спазване на изискванията на чл. 305, ал. 1 от ЗПУО на „Фондация „ХИП - БЪЛГАРИЯ““, ЕИК 176590000: 1.1) имот – частна общинска собственост представляващ самостоятелен обект в сграда с идентификатор 63427.7.771.3.18 по КККР на гр. Русе, с предназначение на самостоятелния обект „Друг вид самостоятелен обект в сграда", с площ 42,00 кв.м., с адрес на имота в гр. Русе, ул. „Проф. Димитър Баларев" №2, самостоятелният обект се намира на етаж 2 в сграда с идентификатор 63427.7.771.3, с предназначение „Сграда за образование", предмет на АЧОС №8096 от 12.08.2016 г., срещу заплащане на месечна наемна цена в размер на **30,74** лв. /Тридесет лева седемдесет и четири стотинки/ без включен ДДС; 1.2) Имот – частна общинска собственост, представляващ помещение с площ 62,00 кв.м., находящо се на ниво -1, в североизточната част на сграда с идентификатор 63427.7.771.3 с адрес на сградата в гр. Русе, ул. „Проф. Димитър Баларев" №2, с предназначение „Сграда за образование", разположена в поземлен имот с идентификатор 63427.7.771, предмет на АЧОС №8096 от 12.08.2016 г. срещу заплащане на месечна наемна цена в размер на **45.38** лв. /Четиридесет и пет лева тридесет и осем стотинки/ без включен ДДС.

Решението подлежи на оспорване чрез Общински съвет - Русе пред Административен съд Русе в 14 - дневен срок от съобщаването.

**Приложения**:

1. Копие на заявления с вх. №№ НО-01-40/28.08.2025 г. НО-01-40#1/28.08.2025 г.

2. Актуално състояние на фондацията от Търговски регистър и регистър на ЮЛНЦ.

3. Копие на АЧОС №8096 от 12.08.2016 г.

4. Копие на схема на самостоятелен обект в сграда.

5. Копие от скица на сграда.

Предложил:

**ДИМИТЪР НЕДЕВ**

*Заместник-кмет на Община Русе  
за Кмет на Община Русе   
съгл. Заповед РД-01-2640/21.08.2025г.*

**Съгласували:**

**Борислав Рачев**

*Зам.-кмет на Община Русе*

**Лачезар Иванов**

*Директор на ОП “Спортни имоти”*

**Гюлвер Даудова**

*Директор на отдел ПНО*

**Явор Маринов**

*Ст. юрисконсулт в отдел ПНО*

Изготвил:

**Селда Хасанова**

*Мл. експерт в ОП “Спортни имоти”*