**До**

**Общински съвет**

**Русе**

**ДИМИТЪР НЕДЕВ**

*За кмет на Община Русе,*

*съгл. Заповед №РД-01-2640/21.08.2025 г.*

**Относно:** Прекратяване на съсобственост чрез продажба частта на Община Русе върху Урегулиран поземлен имот XXIII-621, кв. 55, по плана на село Старо село, община Тутракан, област Силистра.

**Уважаеми общински съветници,**

В общинска администрация - Русе е постъпило Заявление вх. №ОИ-07-1/14.05.2025 г. от Веселка Иванова, с искане за прекратяване съсобствеността с Община Русе, върху Урегулиран поземлен имот XXIII-621, кв. 55, по плана на село Старо село, община Тутракан, област Силистра, ЕКАТТЕ: 69078, целият с площ от 2668 кв.м., съгласно скица №263/10.06.2025 г., издадена от Община Тутракан.

Съгласно Нотариален акт за дарение на недвижим имот №231, том I, дело №497 от 28.12.1974 г., Марин Тодоров е придобил в собственост дворно място от 1796 кв. м, съставляващо парцел XVII-420 от квартал 36 по стар план на село Старо село, община Тутракан, включен впоследствие в общ УПИ XXIII-621 от квартал 55 по действащия план на селото, целият с площ 2668 кв. м., както и построената в имота полумасивна едноетажна сграда със застроена площ от 67 кв. м. Марин Стоянов е починал на 23.03.1993 г. и е оставил като свои наследници по закон Ана Стоянова (преживяла съпруга, починала на 12.09.2024 г.) и преки низходящи - деца Веселка Иванова и Павлин Кирилов.

Впоследствие, с Постановление за възлагане на недвижим имот от 11.10.2006 г. на ДСИ при Районен съд – гр. Тутракан, Община Русе е придобила притежавания към него момент дял на Веселка Кирилова, а именно **1/3 идеални части** от **1796 кв.м.** от Урегулиран поземлен имот XXIII-621, кв. 55 по плана на село Старо село, община Тутракан, област Силистра, ЕКАТТЕ: 69078, целият с площ от 2668 кв.м и **1/3 идеални части** от построената в имота едноетажна полумасивна сграда със застроена площ от 67 кв.м, за които впоследствие е съставен Акт за частна общинска собственост №5592/04.12.2008 г., вписан в Служба по вписвания – гр. Тутракан под №31, парт. №2328, вх. рег. №3861 от 11.12.2008 г.

Към настоящия момент, Веселка Иванова притежава 1/6 ид. ч. от 1796 кв. м от УПИ XXIII-621, кв. 55 по плана на село Старо село и 1/6 ид. ч. от полумасивната едноетажна сграда със застроена площ от 67 кв. м, придобити впоследствие по наследство от Ана Стоянова. Другите съсобственици спрямо посочените част от УПИ и от сградата са Община Русе с дял 1/3 идеални части и Павлин Кирилов **с** дял 3/6идеални части.

Пазарната стойност на частта на Община Русе от терена и от сградата, определена от лицензиран оценител е в размер на **4 360,00 лв.** /четири хиляди триста и шестдесет лева/.

Данъчната оценка на 1/3 ид. части на Община Русе от терена и от сградата, съгласно удостоверение с изх. №6907001033/26.08.2025 г., издадено от Дирекция МДТ при Община Тутракан е в размер на **2 443,00 лева** /Две хиляди четиристотин четиридесет и три лева/.

В свое заседание Комисията по общинска собственост с Протокол №16/02.07.2025 г. дава своето съгласие за прекратяване на съсобствеността чрез продажба на частта на Община Русе, представляваща **1/3 идеални части** от 1796 кв. м от Урегулиран поземлен имот XXIII-621, кв. 55 по плана на село Старо село, община Тутракан, област Силистра, ЕКАТТЕ: 69078, и 1/3 идеални части от построената в имота едноетажна полумасивна сграда със застроена площ от 67 кв.м, по реда на чл. 36, ал. 1, т. 2 от Закона за общинската собственост, след решение на Общински съвет – Русе.

Предложеното разпореждане **не е включено** в утвърдената „Годишна програма за управление и разпореждане с имотите, общинска собственост в Община Русе през 2025 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36 от Закона за собствеността, чл. 8, ал. 1 и ал.9, чл. 36, ал. 1, т. 2, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление с вх. №ОИ-07-1/14.05.2025 г. и извлечение от Протокол №16/02.07.2025 г. на Комисията по общинска собственост, Общинският съвет **реши:**

**1. Допълва годишната програма** за управление и разпореждане с имоти общинска собственост за 2025 г. с продажба на **1/3 идеални части** от 1796 кв. м от Урегулиран поземлен имот XXIII-621, кв. 55 по плана на село Старо село, община Тутракан, област Силистра, ЕКАТТЕ: 69078, целият с площ от 2668 кв.м и 1/3 идеални части от построената в имота едноетажна полумасивна сграда със застроена площ от 67 кв.м, предмет на Акт за частна общинска собственост №5592/04.12.2008 г., вписан в Служба по вписвания – гр. Тутракан под №31, парт. №2328, вх. рег. №3861 от 11.12.2008 г., с прогнозен приход от продажбата в размер на **4 360,00 лв.** /четири хиляди триста и шестдесет лева/, без дължими данъци и такси.

**2. Дава съгласие за прекратяване на съсобствеността** между Община Русе и Веселка Иванова, чрез изкупуване дела на Община Русе, представляващ **1/3 идеални части** от 1796 кв. м от Урегулиран поземлен имот XXIII-621, кв. 55 по плана на село Старо село, община Тутракан, област Силистра, ЕКАТТЕ: 69078, целият с площ от 2668 кв.м и 1/3 идеални части от построената в имота едноетажна полумасивна сграда със застроена площ от 67 кв.м, предмет на Акт за частна общинска собственост №5592/04.12.2008 г., вписан в Служба по вписвания – гр. Тутракан под №31, парт. №2328, вх. рег. №3861 от 11.12.2008 г., от Веселка Иванова, срещу заплащане на цена в размер **4 360,00 лв.** /четири хиляди триста и шестдесет лева/, без включени дължими данъци и такси, които се дължат от Веселка Иванова.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му, както и на контрол по реда предвиден в чл. 45 от ЗМСМА, във връзка с чл. 8, ал. 11 от ЗОС.

**Приложения:** 1. Копие на Заявление вх. №ОИ-07-1/14.05.2025 г.; 2. Копие на АОС №5592/04.12.2008 г.; 3. Копие на скица; 4. Копие на експертна оценка; 5. Копие на Удостоверение за данъчна оценка; 6. Копие от Протокол №16/02.07.2025 г. на КОС;

**ВНОСИТЕЛ,**

**ДИМИТЪР НЕДЕВ**

*За кмет на Община Русе,*

*съгл. Заповед №РД-01-2640/21.08.2025 г.*