**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**от ДИМИТЪР НЕДЕВ**

**Заместващ Кмета на Община Русе,**

**съгласно Заповед № РД-01-2640/21.08.2025 г.**

**на Кмета на Община Русе**

***Относно:*** *Даване на съгласие за осигуряване на финансиране в изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за Индустриален парк ЛВЗ“, гр. Русе, в т.ч. обновяване на сградния фонд“*

**УВАЖАЕМИ ОБЩИНСКИ СЪВЕТНИЦИ,**

С Решение № 1476, прието по Протокол № 52/21.09.2023 г. Общински съвет – Русе е дал съгласие Община Русе да участва като партньор на „Индустриален парк ЛВЗ“ ЕООД при подготовката и изпълнението на предложение за изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за „Индустриален парк ЛВЗ“, гр. Русе, в т.ч. обновяване на сградния фонд“ по процедура BG-RRP-3.007: „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, като е одобрил и Споразумението за партньорство между Община Русе и „Индустриален парк ЛВЗ“ ЕООД.

С последващо Решение на Общински съвет – Русе (№ 475, прието с Протокол № 15/17.12.2024 г.) е одобрен и проект на Анекс към подписаното между Община Русе и „Индустриален парк ЛВЗ“ ЕООД Споразумение за партньорство, с който са уговорени правата и задълженията на страните във връзка с провеждането на обществените поръчки за изпълнение на дейностите по проекта. Съгласно действащото споразумение за партньорство Възложител на обществената поръчка с предмет *„Услуга по осъществяване на оценка на съответствието на инвестиционните проекти с основните изисквания по отношение на строежите и независим строителен надзор на обект „Реконструкция, рехабилитация и изграждане на нова довеждаща техническа инфраструктура до и от „Индустриален парк ЛВЗ“, в т.ч. ул. „Охрид“, ул. „Тракция“ и пътен възел по бул. „Тутракан“, гр. Русе“ в изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за Индустриален парк ЛВЗ“, гр. Русе, в т.ч. обновяване на сградния фонд“* ще бъде Община Русе. Процедурата е приключила със сключване на Договор № ЗОП-58/15.07.2025 г. с „РУСЕНСКА СТРОИТЕЛНА БОРСА“ ООД. Стойността на Договора е 274 000,00 лв. без ДДС или 328 800,00 лв. с ДДС.

Така съобразно правилата на член 1, точка 1.2 от Договора за финансиране на инвестиция по Националния план за възстановяване и устойчивост Процедура за предоставяне на средства от механизма за възстановяване и устойчивост bg-rrp-3.007 „Програма за публична подкрепа за развитието на индустриални райони, паркове и подобни територии и за привличане на инвестиции („AttractInvestBG“)“, Компонент 3 „Интелигентна индустрия“ от Плана за възстановяване и устойчивост, съгласно който *„.... В допълнение, крайният получатeл е длъжен да заплати изцяло дължимия ДДС върху допустимите разходи за изпълнение на Предложението.“,* за Община Русе възниква задължение за заплащане на сумата от 54 800,00 лв. представляващи ДДС по сключения Договор № . Средствата ще бъдат осигурени от § 0098 „Резерв за непредвидени и неотложни разходи“, Дейност 998 „Резерв“.

С оглед гореизложеното на основание чл. 21, ал. 2, във връзка с ал.1, т. 6 и т. 23 от Закона за местното самоуправление и местната администрация, предлагам на Общински съвет Русе, да вземе следното:

**Р Е Ш Е Н И Е:**

1. ДАВА СЪГЛАСИЕ Община Русе да осигури финансиране в размер на 54 800,00 лв. (петдесет и четири хиляди и осемстотин лева), представляващи ДДС по Договор № ЗОП-58/15.07.2025 г., в изпълнение на инвестиция „Реконструкция, рехабилитация и изграждане на нова техническа довеждаща и вътрешна инфраструктура за Индустриален парк ЛВЗ“, гр. Русе, в т.ч. обновяване на сградния фонд“

3. Възлага на Кмета на Община Русе да извърши необходимите действия по изпълнение на Решението.

**ВНОСИТЕЛ:**

**ДИМИТЪР НЕДЕВ**

*ЗА Кмет на Община Русе*

*съгласно Заповед № РД-01-2640/21.08.2025 г.*

*на Кмета на Община Русе*